b"\n_START_ARTICLE_\nDolors Castelltort i Vila\n_START_SECTION_\nTraject\xc3\xb2ria\n_START_PARAGRAPH_\nEra germana de la tamb\xc3\xa9 atleta Rosa Castelltort i Vila i cosina de Rom\xc3\xa0 Castelltort i Vila i Maria Merc\xc3\xa8 Castelltort i Vila. Va pert\xc3\xa0nyer al Club Femen\xc3\xad i d'Esports._NEWLINE_Fou campiona d'Espanya de 80 metres tanques i de salt de llargada l'any 1931, essent segona en els 80 metres llisos, per darrere de la seva germana Rosa, aix\xc3\xad com dels relleus 4x75 metres els anys 1931 i 1932. Tamb\xc3\xa9 guany\xc3\xa0 la prova de 80 metres tanques del campionat de Catalunya de l'any 1932. Va establir el r\xc3\xa8cord de Catalunya de 80 metres tanques l'any 1931 i el r\xc3\xa8cord espanyol de salt de llargada amb una marca de 4,60 metres (1932)."